jkorsvik/nowiki_second_scrape_merged huggingface dataset:
Kim Yong-chun

Kim Yong-chun (født 4. mars 1936 i Kangwon, død 16. august 2018) var en nordkoreansk offiser og kommunistisk politiker.
Han studerte ved Frunse-militærakademiet i Moskva og ved Mangyŏngdae (det senere Kim Il-sungs militære universitet) i Pyongyang. Han hadde grad av visemarskalk i Den koreanske folkearmé. Han var partisekretær i Koreas arbeiderpartis avdeling i Sør-Pyongyan i 1960-årene og ble medlem av Arbeiderpartiets sentralkomité i 1986. I 1988 ble Kim og generalstabssjef O Kuk-ryol sparket etter disputter med forsvarsminister O Jin-u.Kim Yong-chun kom tilbake i 1990-årene, da han ble forfremmet til general. I 1995, etter at O Jin-u døde, ble han forfremmet til visemarskalk, og satt som generalstabssjef 1995–2007. Han ble viseformann i Den nasjonale forsvarskommisjon i 2007, medlem av Den øverste folkeforsamlingen i 2009 og medlem av Arbeiderpartiets politbyrå i 2010.Kim Yong-chun skal ha stått Kim Jong-il nært. Kim Yong-chuns rang i begravelseskomiteen til Kim Jong-il, like etter medlemmene av politbyråets stående komité, vitnet om Kims mektige posisjon i det nye lederskapet. Kim var Nord-Koreas forsvarsminister 2009–2012. Fra april 2012 var han sjef for sivilforsvaret. 


== Referanser ==
Vernepliktig akademiker

Vernepliktig akademiker (VA) (tidligere Vernepliktig akademisk befal (VAB)) er en ordning der akademikere i ulike yrker (leger, tannleger, psykologer, farmasøyter, prester og jurister) avtjener verneplikten etter fullført sivil utdanning og militært offiserskurs. De beskikkes til løytnant etter avsluttet kurs og mottar lønn under førstegangstjenesten. Etter avsluttet førstegangstjeneste blir de utskrevne offiserer.  


=== Historisk bakgrunn og utvikling ===
Ordningen er en følge av Stortingets vedtak om å militarisere sanitetstjenesten i Hæren i 1888 og Marinen i 1892. Sanitetsoffiserene fikk derved sitt eget offiserskurs og var den første fagkategori som fikk offisersstatus etter operative offiserer fra krigsskolene. Intendanter (økonomier) og ingeniører (maskinister) fikk militær offisersstatus noen år senere. 
Ordningen ble foreslått utvidet til "jurister og forskere” i 2002. På denne tiden fantes det vernepliktige jurister i Forsvarets struktur, men disse gjennomførte førstegangstjenesten som korporaler. Utvidelsen av VA-ordningen til å omfatte jurister (men ikke forskere), ble først gjennomført i 2012. Offiserskandidatene fikk også fenriks grad ved oppstart av kurset og som før beskikket til løytnant ved avsluttet kurs.   
Ordningen med VA i Det norske forsvaret har sine paralleller hos mange av Norges allierte. I Royal Navy utdannes eksempelvis marineleger på et tre måneders kurs på Britannia Royal Naval College, Dartmouth. Hærens leger har et tilsvarende kurs på Royal Military Academy Sandhurst av noe kortere varighet.


=== Dagens ordning ===
Forvaltningen av vernepliktige akademikere skjer i dag innenfor rammene av  forsvarslovens § 27,  og vernepliktforskriftens kapittel 9. Etter disse hjemlene kan hvem som helst med «sivil utdanning som har betydning for Forsvaret» på minst bachelornivå, kalles inn til offisers-, befals- og spesialistopplæring.Med virkning fra 1. januar 2022 er det fastsatt at vernepliktige akademikere anses som midlertidig ansatte etter statsansattelovens § 9 første ledd bokstav c. Til forskjell fra ordinære vernepliktige omfattes vernepliktige akademikere av ferieloven, og opptjener pensjon i Statens pensjonskasse i tjenestetiden. Vernepliktige akademikere anses som militært tilsatte etter forsvarsloven § 3,  men kan ikke beordres til tjeneste i internasjonale operasjoner uten etter samtykke.


== Referanser ==
Jordan Romero

Jordan Romero (født 12. juli 1996) er en amerikansk fjellklatrer som den 22. mai 2010 ble den yngste personen til å bestige Mount Everest, bare 13 år gammel.Romero besteg toppen sammen med sin far Paul Romero, stemor Karen Lundgren og de tre sherpaene Ang, Dawa og Kharma. Han ble inspirert til å klatre de høyeste fjellene på hvert kontinent da han så et maleri i gangen på skolen sin med de syv kontinentenes høyeste fjell. Før Romero var den yngste som besteg Everest var nepaleseren Temba Tsheri som var 16 år og 14 dager gammel da han nådde toppen i  2001.Før Romero begynte ekspedisjonen kom det en del kritikk mot at en tenåring skulle tillates å prøve på dette. David Hillebrandt, medisinsk rådgiver for British Mountaineering Council, satte spørsmålstegn ved om Romero var mentalt moden nok, og uttalte: «Det er helt imot ånden av ekte fjellklatring. Dette høres ut som det handler om markedsføring, penger og det er på nippet til barnmishandling. I disse dager blir folk effektivt vinsjet opp [fjellet], ved hjelp av tau som sherpaer har satt opp for dem. Alt vil være gjort klart for ham [Romero]. Han er bare en passasjer.» Siden Nepal ikke utsteder klatrelisens til personer under 16 år, måtte Romero å klatre opp fra tibetsiden. Han ble ifølge Guiness Book of Records 2016 den yngste til å bestige «The Seven Summits», noe han gjorde i en alder av 15 år og 165 dager. Guiness- har hevdet at framtidige fjellklatrerekordforsøk fra barn under 16 år, vil ikke bli notert på listene som Guiness- fører.Romero har tidligere besteget Kilimanjaro i Tanzania (i en alder av 10), Elbrus i Russland, Aconcagua i Argentina, Mount McKinley i Alaska i USA og Puncak Jaya i Indonesia.


== Referanser ==


== Eksterne lenker ==
Offisielt nettsted 
Flickr
Arkitekturåret 1873

Arkitekturåret 1873 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1873.


== Bygninger ==
Seierssøylen i Berlin, Tyskland blir fullført og innviet.
Midland Grand Hotel i London, Storbritannia blir åpnet, verdens største hotellet på den tiden.
Scots' Church i Melbourne, Australia blir fullført.
Trinity Church, Copley Square – Boston, Massachusetts, designed by H.H. Richardson.


== Priser ==

Royal Gold Medal – Thomas Henry Wyatt
Grand Prix de Rome, arkitektur: (ukjent).


== Fødsler ==
2. februar – Oskar Kaufmann, ungarsk arkitekt (død 1956)
13. mars - Georg Demmler, tysk arkitekt, sportsmann og sportsfunksjonær (død 1931)
17. mars - Wilhelm Kreis, tysk arkitekt (død 1955)
20. august – Eliel Saarinen, finsk arkitekt (død 1950)
10. september - Alexander Beer, tysk arkitekt (død 1944)


== Dødsfall ==
12. juli - Paul-Eugène Lequeux, fransk arkitekt (født 1806)
4. august - Wiktor Alexandrowitsch Hartmann, russisk arkitekt, billedhugger og maler (født 1834)
Samuel Sanders Teulon, engelsk arkitekt (født 1812)
Lasse Hegge

Lasse Hegge (født 14. mars 1949) er en tidligere, norsk offiser og politiker (H).
Hegge var medlem av Verdal kommunestyre 1995–1999 og 2007–2011, i perioden 1995–1999 som Verdals varaordfører, valgt på Høyre, Senterpartiet, Fremskrittspartiet, Venstre, Kristelig Folkeparti og SVs stemmer. Hegge var også medlem av Nord-Trøndelag fylkesting 1999–2003, leder av fylkets rovviltutvalg og styremedlem i KS i Nord-Trøndelag.Han var offiser i 40 år, tilknyttet materiellforvaltningen. I 1978 ble han beordret fra Garnisonen i Porsanger til Nordenfjeldske Dragonregiment på Rinnleiret. Fra 1988 til 1999 var han major og verkstedsjef ved Rinnleiret tekniske verksted. I 1999 ble han beordret til Hærens forsyningskommando, så til oberstløytnant og stabssjef ved Finnmark regiment.


== Referanser ==
Penamacor

Penamacor er en kommune, som ligger nord i det portugisiske distriktet Castelo Branco.


== Freguesier ==
Penamacor er fra 2013 delt inn i ni freguesier (sogn).
Aldeia do Bispo, Águas e Aldeia de João Pires
Aranhas
Benquerença
Meimão
Meimoa
Pedrógão de São Pedro e Bemposta
Penamacor
Salvador
Vale da Senhora da Póvoa


== Referanser ==


== Eksterne lenker ==
Offisielt nettsted 
(en) Penamacor – kategori av bilder, video eller lyd på Commons
Vila de Rei

Vila de Rei er en kommune, som ligger vest i det portugisiske distriktet Castelo Branco.


== Freguesier ==
Vila de Rei er delt inn i 3 freguesier (sogn).
Fundada
São João do Peso
Vila de Rei


== Referanser ==


== Eksterne lenker ==
Offisielt nettsted 
(en) Vila de Rei – kategori av bilder, video eller lyd på Commons
Arkitekturåret 1815

Arkitekturåret 1815 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1815.


== Bygninger ==
Gyland kirke
Domhuset i København
Royal Pavilion (Brighton Pavilion) blir ombygget slik at det blir en kongelig residens beliggende i Brighton, England.
Carneal House blir bygget på 405 East Second Street i Covington, Kentucky.


== Priser ==
Prix de Rome: Pierre Anne Dedreux


== Hendelser ==


== Fødsler ==
9. februar : H.C. Stilling , dansk arkitekt (død 1891)


== Dødsfall ==
…
Covilhã

Covilhã er en kommune som ligger nordvest i det portugisiske distriktet Castelo Branco.


== Freguesier ==
Covilhã er fra 2013 delt inn i 21 freguesier (sogn).


== Referanser ==


== Eksterne lenker ==
Offisielt nettsted 
(en) Covilhã – kategori av bilder, video eller lyd på Commons 
(en) Covilhã – galleri av bilder, video eller lyd på Commons
Belmonte (Distrito de Castelo Branco)

Belmonte er en kommune i det portugisiske distriktet Castelo Branco.


== Freguesier ==
Penamacor er siden 2013 delt inn i fire freguesier (sogn):
Belmonte e Colmeal da Torre
Caria
Inguias
Maçaínhas


== Referanser ==


== Eksterne lenker ==
Offisielt nettsted 
(en) Belmonte – kategori av bilder, video eller lyd på Commons 
(en) Belmonte (Castelo Branco, Portugal) – galleri av bilder, video eller lyd på Commons
Fundão (Portugal)

Fundão er en by og kommune i det portugisiske distriktet Castelo Branco.


== Freguesier ==
Fundão er siden 2013 delt inn i 23 freguesier (sogn).


== Referanser ==


== Eksterne lenker ==
Offisielt nettsted 
(en) Fundão – kategori av bilder, video eller lyd på Commons
Nikon D300

Nikon D300 er et 12,3-megapixel profesjonelt DX format digitalt speilreflekskamera som Nikon Corporation annonserte den 23. august 2007 sammen med Nikon D3 FX format kamera. Det erstattet D200 som Nikons DX format flaggship DSLR. Som med de fleste Nikon DX-format kameraer ble Nikon D300 produsert i Ayuthaya i Thailand. D300 ble offisielt avviklet av Nikon 11. september 2009 og ble erstattet av Nikon D300S som ble lansert 30. juli 2009.


== Referanser ==
Luquan (Kunming)

Luquan for yi- og miaofolkene (禄劝彝族苗族自治县 ; pinyin : Lùquàn yízú miáozú Zìzhìxiàn) er et autonomt fylke i byprefekturet Kunming i provinsen Yunnan. i Folkerepublikken Kina.
Befolkningen var på 449 785 innbyggere i 1999.


== Samferdsel ==
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming.


== Referanser ==
Digitalt speilreflekskamera med fullstørrelsesensor

Et digitalt speilreflekskamera med fullstørrelsesensor er et digitalt speilreflekskamera (DSLR) som har bildesensor med den samme størrelsen som en 35 mm (36x24 mm) filmramme. Dette er i motsetning til kameraer med mindre sensorer, typisk en størrelse tilsvarende APS-C-størrelse film, mye mindre enn en full 35 mm ramme. Per. 2010 har de fleste, profesjonelle, digitale speilreflekskamera  fullstørrelse sensorer, mens mellomskiktet og begynnerkameraene fortsatt benytter en redusert sensorstørrelse da disse er billigere og enklere å produsere. 


== Referanser ==
Flash Crash

Flash Crash var et amerikansk børskrakk den 6. mai 2010 med en umiddelbar opphenting. Det var den nest største poengsving, 1010.14 poeng, og den største en-dags poengnedgang, 998,5 poeng, på intradag basis i Dow Jones Industrial Average historie.
De første rapportene indikerte at hendelsen kan ha blitt utløst av en "Fat Finger Trade" ("Pølsefinger-handel"), en utilsiktet stor salgsordre for aksjer i Procter & Gamble, som igjen utløste massive algoritmiske handels-ordre om å dumpe aksjer. Enkelte analytikere var skeptiske til denne hypotesen, og antydet at bevisst markedsmanipulasjon kunne ligge bak. Andre har sagt det kan ha vært knyttet til korte posisjoner, i form av salgsopsjoner på S & P 500 rett før ulykken, eller en bevegelse i kursen for US Dollar mot japanske Yen.
Årsaken til fallet forble ukjent, men etterforskere fokuserte på en rekke mulige årsaker, inkludert en gjensid påvirkning mellom data-automatiserte handler, eller muligens en menneskelig feil gjort av aksjemeglere. Innen helgen hadde regulatorer avvist muligheten for menneskelig feil og fokusert på automatiserte handler. Andre spekulerer i at en "intermarket sweep order" (en ordre som skal begrenses til ett marked) kan ha spilt en rolle i å utløse ulykken.
Den 11. mai antydet The Wall Street Journal at et stort kjøp av salgsopsjoner av hedgefondet Universa Investments kort tid før ulykken kan ha vært blant de viktigste årsakene.
14. mai dukket det opp rapporter som tyder på at hendelsen kan ha blitt utløst av en enkelt salg på 75.000 "e-mini" kontrakter til en verdi på rundt $ 4 milliarder av Kansas-firmaet "Waddell & Reed" på Chicago Mercantile Exchange.
Dag Åkeson Moe

Dag Åkeson Moe (født 8. mars 1941, død 2. desember 2017) var en mangeårig programmedarbeider i NRK, kjent særlig fra arbeid med barne- og ungdomsprogrammer. Han ledet blant annet Jukebox, Musikk landet rundt, Flimra og Den magiske bryteren.
Moe studerte historie, kunsthistorie og sosialantropologi på Universitetet i Oslo på 1960-tallet og var også vokalist i Jan Garbareks første band. Etterhvert grunnla han selv flere jazz- og bluesgrupper. Han var en periode i Danmark og jobbet ved Odin-teateret før han drog hjem igjen og ble ansatt ved Oslo Nye Teater der han ble i tre år. Etterhvert gikk hans interesse mer mot tv og film og han begynte å jobbe i NRKs barne- og ungdomsavdeling på slutten av 1970-tallet.Han jobbet også i musikkredaksjonen i Kulturavdelingen i NRK.


== Diskografi ==
AlbumSmålåtfolket (1979), med Trulte Heide SteenDeltar påSvartkatten-gruppa: Svartkatten (1971)
Front-teatret & PS-gruppa: Slutt opp, kamerat! (1971)
CBS: Barnas beste (1979)
Barnas musikkforlag: Mormors og farmors barneviser (2001)
Barnas musikkforlag: Barnas beste viser 3 (2001)
Måltrosten: Labbetruten – Viser, rim og regler av Alf Prøysen (2004)
Arne Willy Foss & Ole Ivars: Fri Willy (2006)
Tylden & co: På dansefot 4 (2006)
Dænsebændet: Livat jubileum (2007)
Elin Prøysen & Egil Johansson: Fra Hompetitten til Bakvendtland – Greieste hits 3 (2010)
Dænsebændet: 30 år i tjeneste (2012)
Ole Ivars: Fosser'n (2016)
MAI/Universal Music: MAI 1973–1983 (2016)


== Referanser ==


== Eksterne lenker ==
Dag Åkeson Moe i Scenewebarkivet.
(en) Dag Åkeson Moe på Internet Movie Database 
(no) Dag Åkeson Moe hos Sceneweb
Rajamangala National Stadium

Rajamangala National Stadiums (ราชมังคลากีฬาสถาน) er det nasjonale stadion til Thailand og hjemmebane for det Thailandske herrelandslaget. Det ligger i Khwaeng Hua Mak, Bangkok Khet Bang Kapi og ble offisielt åpnet i 1998.
Oter (andre betydninger)

Oter har flere betydninger.

Oter (Lutra lutra), et lite rovpattedyr i mårfamilien
Oterfjøl, eller oter, et flytende fiskeredskap som kan styres fra båt eller fra land.
In the Garden (sang)

«In the Garden» er en amerikansk gospelsang med melodi og tekst av C. Austin Miles (1868–1916), en forhenværende farmasøyt som tjente som redaktør og manager for Hall-Mark publishers i 37 år. Ifølge en kvinne, som var Miles' barnebarnsbarn, ble sangen skrevet «i en kald, dyster og utett kjellerleilighet i New York, som ikke en gang hadde et vindu, enda meget mindre en utsikt mot hagen».Sangen ble først publisert i 1912 og popularisert under Billy Sundays evangeliske kampanje av to medlemmer av hans stab, Homer Rodeheaver og Virginia Asher.
Roy Rogers and Dale Evans with vocal quartet and orchestra spilte den inn i Hollywood 3. mars 1950. Sangen ble utgitt av RCA Victor Records med katalognummer 21-0344 (i USA) og av EMI på His Master's Voice-etiketten med katalognumrene IP 875 og JD 393. I Norge ble den utgitt på His Master's Voice A.L. 3412.
En innspilling fra 18. juni 1958 med Perry Como var en del av hans album When You Come to the End of the Day (RCA Victor LSP-1885)
The Norwegian guitarist Eystein Raude, accompanied on the Hammond-orgel by Hermund Tronvik. Innspilt i mai 1965. Utgitt på EP-platen Revival Melodies by Åge Samuelsen (Harmoni HEP 238).
Ann-Margret spilte inn sangen og ga den ut på albumet God Is Love: The Gospel Sessions i 2001.


== I filmer ==
«In the Garden» ble fremført i avslutningsscenen til filmen Places in the Heart og av Ronee Blakely i Robert Altmans film NashvilleDen ble også sidestilt med «Blue Tail Fly» nesten i begynnelsen av Merchant/Ivorys filmatisering av Carson McCullers' roman, The Ballad of the Sad Café.


== Norsk versjon ==
Den norske tittelen er «Jeg vandrer i skyggens lund».


=== Innspillinger ===
Adventkirkens musikklag, Sandefjord. Dir. Sverre Valen. Innspilt i januar 1959. Utgitt på singlen Harmoni HS 113.
Arvid Gundersen med Kristiansandstersetten. Utgitt på singlen Odeon ND 7393 i 1960. og på EP-platen Odeon GEON 52.
Anne Lofthus m. E.Raude, gitar og H. Tronvik, Hammond-org. Som «I skyggens lund». Innspilt 22. januar 1964. Utgitt på EP-platen Harmoni HEP 202
Arne Aano. Blant annet utgitt på CD-platen Arne Aanos beste – Slepp himlen i sjela di inn (Lynor LYNOR0903) i 2009.


== Referanser ==
Arkitekturåret 1893

Arkitekturåret 1893 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1893.


== Bygninger ==
Raffineriet til Pacific Coast Borax Company er de første som bruker forsterket betong i bygninger i USA.
Salt Lake-tempelet i Salt Lake City, Utah, USA blir fullført.
St. Mary's Cathedral i Glasgow, Skottland fullføres.
 Erkeengelen Michaels kirke i Kaunas, Litauen blir fullført.
Arbeidet på St. Monica's Colored Parish begynner.
Arbeidet på World's Columbian Exposition fullføres.  Utstillingen åpner for publikum i mai 1893.
En utvidet og omformet Broad Street Station – Philadelphia, Pennsylvania fullføres, utformet av Frank Furness. På den tiden var det verdens største jernbanestasjon.


== Priser ==
C.F. Hansen-medaljen –  Axel Berg
Royal Gold Medal – Richard Morris Hunt
Prix de Rome – François-Benjamin Chaussemiche


== Fødsler ==
17. januar - Ernst Egli, østerriksk arkitekt og byplanlegger (død 1974)
14. februar - Kay Fisker, dansk arkitekt. (død 1965)
26. mars - William Dunkel, sveitsisk arkitekt og maler (død 1980)
19. mai - Gudolf Blakstad, norsk arkitekt (død 1985)
24. juli - C.Th. Sørensen, dansk landskapsarkitekt (død 1979)
15. september – Rene Paul Chambellan, arkitektur-billedhugger fra USA (død 1955)
20. september – Hans Scharoun, tysk arkitekt (død 1972)
3. oktober - Elsi Borg, finsk arkitekt (død 1958)


== Dødsfall ==
5. september - Hermann Hunaeus, tysk arkitekt (født 1812)


== Referanser ==
Haspelsnelle

Haspelsnelle kan sikte til to ulike fiskesneller:

Lukket haspelsnelle
Åpen haspelsnelle
Per Augdahl

Per Andreas Augdahl (født 23. mai 1889 i Arendal, død 30. desember 1978) var en norsk embetsmann og jurist.
Per Augdahl tok juridisk embetseksamen i 1911, og var dommerfullmektig i Indre Sogn og Nedenes frem til 1915. Siden arbeidet han i Justisdepartementet, der han i 1920 ble byråsjef i Lovavdelingen. Han var deretter ekspedisjonssjef i samme avdeling 1926–1941 og professor i rettsvitenskap ved Universitetet i Oslo 1941–1959. Han ble dr.juris i 1920 med avhandlingen Nødværge. 
Han var sønn av lærer Odin Kastor Augdahl og hustru Kirsten Marie (født Brønlund). Faren var sønn av lærer og kirkesanger Peder Olsen i Åsen (Levanger).
Augdahl hadde et omfattende juridisk forfatterskap innen en rekke rettsdisipliner som arverett, obligasjonsrett, rettskildelære, selskapsrett og strafferett.


== Bibliografi ==
Nødværge, 1920 (doktoravhandling)
Aksjeselskapet efter norsk ret, 1926 – siste utgave 1959
Skifte, 1931
Norsk panterett, 1932
Norsk civilprosess, 1947 – siste utgave 1971
Rettskilder, 1949 – siste utgave 1973
Den norske obligasjonsretts almindelige del, 1953 – siste utgave 1978
Kompaniskap, 1967
Arveloven av 1972, 1973


== Referanser ==


== Eksterne lenker ==
(no) Per Augdahl i Norsk biografisk leksikon
Sihanoukville

Sihanoukville (khmer: ក្រុងព្រះសីហនុ -Krong Preah Sihanouk), også kjent som Kampong Som, er en provins i det sørlige Kambodsja med kystlinje mot Thailandgulfen. 


== Beskrivelse ==
Denne havnebyen er et urbant senter i vekst som ligger 185 km sørvest for den kambodsjanske hovedstaden Phnom Penh. Provinsen er oppkalt etter den tidligere kongen Norodom Sihanouk og vokste opp omkring Sihanoukville havn. Byggingen av denne havna startet i juni 1955 og det var den eneste dypvannshavnen i Kambodsja. 
Havnen ble bygget delvis på grunn av Frankrikes avtagende makt av som førte til at Vietnam styrket sin kontroll over Mekongdeltaet, og dermed begrenset Kambodsjas tilgang til elva. Sihanoukvilles strender har gjort det til et populært turistmål.Provinsen er betjent av Sihanoukville internasjonale flyplass 18 km fra sentrum, selv om denne har en begrenset kommersiell drift. Planlagte flygninger mellom Sihanoukville og Siem Reap kan oppfordre besøkende til templene i Angkor i Siem Reap til å forlenge sitt opphold, selv om en ulykke hvor et charterfly fra Siem Riep styrtet i Phnom Dâmrei 25. juni 2007 har forårsaket bekymringer. 
Sihanoukville tiltrekker turister med sin tilbakelente strandatmosfære som er roligere og mindre utviklet enn den thailandske. Byen her ikke bare tiltrukket seg turister, men også flere NGO og utenlandske og nasjonale investorer de siste årene. Disse ønsker ikke bare å utvikle den voksende turistindustrien, men også den internasjonale havnen og andre sektorer som tekstil og eiendom. I Sihanoukville ligger også den største fabrikken for Angkor Beer, det kambodsjanske nasjonalølet. 
Sihanoukville var stedet for den siste offisielle kampen for US Army under Vietnamkrigen, selv om hendelsen skjedde utenfor Vietnam. Den er kjent som Mayaguez-hendelsen 12. til 15. mai 1975 mellom amerikanske styrker og Røde Khmer. Besøkende som dykker ved Koh Tang, en av Sihanoukvilles øyer der den store kampen for å frigjøre SS Mayaguez fant sted, kan se to skipsvrak 40 m under overflaten.


== Administrativ inndeling ==
Inntil nylig hadde ikke Sihanoukville status som provins, men 22. desember 2008 signerte kong Norodom Sihamoni en kongelig resolusjon som endret kommunene Kep, Pailin og Sihanoukville til provinser, samtidig som flere provinsielle grenser ble justert.Sihanoukville er delt inn i tre distrikter:

1801 Mittakpheap – មិត្តភាព
1802 Prey Nob – ព្រៃនប់
1803 Stueng Hav – ស្ទឹងហាវ


== Referanser ==


== Eksterne lenker ==
(en) Sihanoukville Province – kategori av bilder, video eller lyd på Commons
Fiskesnelle

En fiskesnelle er et fiskeredskap hvis primæroppgave er å være et sted der fiskeren kan oppbevare fiskesene/fiskesnøre. Med årene har imidlertid fiskesnellene utviklet seg til å bli mye mer enn kun et oppbevaringssted. Den letter fiskerens oppgave med både å sveive inn og kaste ut senen/snøret, og moderne sneller fungerer også som assistenter når fiskeren fanger fisk, i det den har brems som letter fiskerens håndtering med å lande fisken. Dette er spesielt viktig når man fanger stor fisk.


== Snelletyper ==
Fluesnelle
Multiplikatorsnelle
Haspelsneller
Lukket haspelsnelle
Åpen haspelsnelle
Tongguanshan

Tongguanshan (kinesisk: 铜官山区; pinyin: Tóngguānshān Qū) er et bydistrikt i provinsen Anhui i Folkerepublikken Kina. Det ligger i byprefekturet Tongling.
Det har et areal på 30 km² og teller ca. 270.000 innbyggere (2004). 


== Eksterne lenker ==
Lokalregjeringens hjemmesider
Shizishan

Shizishan (kinesisk: 狮子山区; pinyin: Shīzishān Qū) er et bydistrikt i provinsen Anhui i Folkerepublikken Kina. Det ligger i byprefekturet Tongling.
Det har et areal på 52,7 km² og teller ca. 70.000 innbyggere (2004). 


== Eksterne lenker ==
Lokalregjeringens hjemmesider
Jiao (Tongling)

Jiao (kinesisk: 郊区; pinyin: Jiāo Qū) er et bydistrikt i provinsen Anhui i Folkerepublikken Kina. Det ligger i byprefekturet Tongling.
Det har et areal på 154 / 179,6 km² og teller ca. 50.000 innbyggere (2004).
Luyang

Luyang (kinesisk: 庐阳区; pinyin: Lúyáng Qū) er et bydistrikt i provinsen Anhui i Folkerepublikken Kina. Det ligger i byprefekturet Hefei.
Det har et areal på 140 km² og teller 400 000 innbyggere (2004). 


== Eksterne lenker ==
Lokalregjeringens hjemmesider